
Projekteerimistingimuste määramine

(Narva linn, Družbaplus AÜ, Kullerkupu tn. 105 aiamaja ja abihoone püstitamine ilma detailplaneeringut koostamata )
1. ASJAOLUD JA MENETLUSE KÄIK

10.06.2009 a. proua Ljudmila Maljutina taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Narva linnas, Družbaplus AÜ, Kullerkupu tn. 105 aiamaja ja abihoone püstitamise ehitusprojekti koostamiseks ilma detailplaneeringut koostamata. Narva linnas, Družbaplus AÜ, Kullerkupu tn. 105 kinnistu, pindalaga 782m2, kuulub  Ljudmila Maljutina'le vastavalt väljavõttele kinnistusraamatust.

2. ÕIGUSLIKUD ALUSED

2.1 Ehitusseaduse §19 lõikele 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.2 Planeerimisseaduse § 9  lõike 10 punktile 2 kohaselt Kohalik omavalitsus võib lubada ilma detailplaneeringut koostamata olemasoleva hoonestuse vahele jäävale ühele krundile üksikelamu ehitusprojekti koostamist ja püstitamist, kui uue üksikelamu projekteerimisel ja ehitamisel järgitakse piirkonna hoonestuslaadi ja planeerimispõhimõtteid ning projekteerimistingimused kooskõlastatakse naaberkinnistute omanikega.

2.3 Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus.
3. OTSUS

3.1  Määrata projekteerimistingimused Narva linnas, Družbaplus AÜ, Kullerkupu tn. 105 aiamaja ja abihoone ehitusprojekti koostamiseks ilma detailplaneeringut koostamata järgnevalt:

	3.1.1 ÜLDANDMED



	3.1.1.1   Tellija
	Ljudmila Maljutina
Kangelaste prospekt 7A-67,    Narva linn

	3.1.1.2   Asukoht, 

          algandmed                                         
	Narva linn, Družbaplus AÜ, Kullerkupu tn 105
Krundi pind:  782 m2  

Katastri tunnus 51107:024:0070
Maakasutuse sihtotstarve: elamumaa 

	3.1.1.3  Käesolevad projekteerimistingimused  kehtivad kuni 01 juulini 2011. a.              

	3.1.1.4  Projekteerimistingimuste koostamise alus:     

3.1.1.4.1 Projekteerimistingimuste 10.06.09.a taotlus nr. 1402/1-12, Ljudmila Maljutina
               – krundi omanik.
3.1.1.4.2 Ehitusseadus, Planeerimisseadus, Narva linna ehitusmäärus.
3.1.1.4.3 Eestis kehtivad normatiivid, EPN, Eesti Standardid.



	3.2 PROJEKTEERIMISE EESMÄRK




Projekti koostamise eesmärgiks on aiamaja ja abihoone püstitamine ilma detailplaneeringut koostamata.

	3. 3 ÜLDNÕUDED




3.3.1   Projekti koostamisel juhinduda Eestis kehtivatest seadustest, standarditest,
           normdokumentidest ja juhenditest, sealhulgas:
         - EVS 812-7:2008 Ehitiste tuleohutus. Osa 7: ehitistele esitatava põhinõude, 

           tuleohutusnõude tagamine projekteerimise ja ehitamise käigus;
- Narva Linnavolikogu 30.11.2006.a. kinnitatud määrus nr.48 „Narva linna ehitusmäärus”;

- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri 27.12.2002.a. kehtestatud määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri 24.12.2002.a. kehtestatud määrus nr 69 „Ehitise tehniliste andmete loetelu“.

3.3.2   Projekti koostamisel kasutada tõest tehnovõrkudega digitaalset geodeetilist krundi

           alusplaani täpsusega M 1:500 mis on kooskõlastatud peageodeedi poolt.

3.3.3   Projekt (selle osad) peab olema koostatud või kontrollitud projekteerimises pädeva

           vastutava spetsialisti poolt (Ehitusseadus §18 lõige 4).

3.3.4   Projekt peab olema heaks kiidetud kõigil seadusega ettenähtud juhtudel.

3.3.5   Väljastatud projekteerimistingimused lisada projekti kausta.

3.3.6   Esitada projekti nimetus vastavalt projekteerimistingimustele.

3.3 7   Projekti koosseisus esitada originaalkooskõlastused.

3.3.8   Esitada Arhitektuuri- ja Linnaplaneerimise Ametile kooskõlastamiseks ehitusprojekt

           vähemalt kahes identselt komplekteeritud eksemplaris. Narva linna ehitusmääruse § 24

           kohaselt nõutakse ehitusloa saamiseks põhiprojekti.

3.3.9   Juhul, kui hoonet kasutatakse elamiseks rohkem, kui 4 kuud aastas, siis tuleb esitada

           projekti koosseisus (projekti osana) hoone vastavus energiatõhususe miinimumnõuetele.

	3.4   ARHITEKTUURSED JA LINNAEHITUSLIKUD TINGIMUSED


3.4.1    Ehitusala:  mitte ületada väljakujunenud ehitusjoont.
3.4.2    Krundi maksimaalne täisehitus: 30 % (arvutus näidata asendiplaanil).
3.4.3    Uute ehitiste arv krundil 2: projekteeritavad aiamaja ja kuur;
            uute rajatiste arv krundil 2: projekteeritavad kaev ja kasvuhoone.

3.4.4    Määrata hoonete kasutusaeg aastas.
3.4.5    Aiamaja korruste arv: 1.

3.4.6    Lubatud suurim aiamaja kõrgus: kuni 8,0 m planeeritud maapinnast.

3.4.7    Abihoone (kuuri) korruste arv: 1.

3.4.8    Lubatud suurim abihoonete kõrgus: kuni 6,0 m planeeritud maapinnast.  
3.4.9    Arhitektuur: kaasaegne, esteetiline, piirkonna elukvaliteeti parandav. Aiamaja ja 
            abihoonete arhitektuur ja välisviimistlus peavad harmoneeruma teineteisega.

            Kujunev kompleks peab moodustama professionaalselt lahendatud arhitektuurse terviku.

3.4.10  Katusekatte materjal: Mitte kasutada asbesti sisaldavaid materjale.
3.4.11  Välisviimistlus: välisviimistluse ja värvilahenduse pass esitada projekti koosseisus
            (värvivaated koos värvikoodidega). 

3.4.12  Piirded ja parkimiskohad: lahendada krundi piirides.

3.4.13  Piirded: vajadusel lahendada piire kõrgusega kuni1,5 m sobilikuna piirkonna miljöösse

            ning hoonega kooskõlas olevaks. Piire peab olema ažuurne. Piirde tüüp: dekoratiivpiire

            koos kaunistavate elementidega, võrkpiire, aiapaneelid jne. esitada piirde vaade ja

            tehnilised näitajad (rajatise ehitisalune pind, kõrgus, pikkus). Esitada kooskõlastamiseks

            piirde eskiislahendust.
3.4.14  Kruntidevaheliste piirde rekonstrueerimine on lubatud vaid naaberkruntide omanike

            nõusoleku alusel (Asjaõigusseadus §151. piirirajatis).
3.4.15  Haljastus: põhimõtteline kujunduslik-funktsionaalne lahendus näidata asendiplaanil.

            Kõvakattega pind ei tohi protsentuaalselt ületada haljastatavat pinda.  
3.4.16  Teed ja juurdepääsud: kõvakate, teekattekivid, teekatteplaadid, murukivi või puistkate. 

3.4.17  Jäätmekäitlus: lahendada projekti mahus, näidates asendiplaanil, prügikonteiner

            soovitavalt piirata dekoratiivsete elementidega.

3.4.18  Välisvalgustus: lahendada sissepääsudel.

3.4.19  Asendiplaan: näidata tänava ehitusjoon ja hoonestuse kohad, ehitiste mõõtmed, kaugus

             lähimate piiride ja ehitisteni, tehnovõrgud, pinnakatted, lammutatavad ehitised,

             lahendada väljasõit krundilt, anda parkimise lahendus jne. 
	3.5 INSENERTEHNILISED ERITINGIMUSED



3.5.1   Hoone siseruumide tehnosüsteemide projekteerimine: vajadusel esitada insener-tehnilised

           osad Eesti Standardiga ettenähtud mahus, vastavalt ehitusprojekti staadiumile.

3.5.2   Hoone varustamine välisvõrkudega: vajadusel esitada välistrasside tööprojektid. Kasutada

           eraldi kausta (tiitelleht, seletuskiri, trassi plaan, montaaži skeem, sõlmed, materjalide

           tellimisspetsifikatsioon, pikiprofiil, katete taastamine jne.) Eriosadele taotleda tehnilised

           tingimused ja projektid kooskõlastada vastavate võrguvaldajatega.

	3.6 KOOSKÕLASTUSED




3.6.1    Ida-Eesti Päästekeskuse Narva Keskkomando.

3.6.2    Naaberkinnistute omanikud ( kruntidevahelised piirded).

3.6.3    Narva Linnavalitsuse Arhitektuuri- ja Linnaplaneerimise Amet.

	4. RAKENDUSSÄTTED




4.1    Kohustada  proua Ljudmila Maljutina 't enne projekteerimise alustamist kooskõlastama 

         naaberkinnistute omanikega projekteerimistingimusi Narva linn, Družbaplus AÜ,

         Kullerkupu tn. 105aiamaja ja abihoone püstitamise ehitusprojekti koostamiseks ilma
         detailplaneeringut koostamata (Planeerimisseadus §9 lõige 10 punkt 2).
4.2    Korraldus jõustub alates teatavakstegemisest.

4.3    Korraldust on võimalik vaidlustada Tartu Halduskohtu Jõhvi kohtumajas 30 päeva jooksul

         alates korralduse  teatavakstegemisest.

Tarmo Tammiste

Loreida Sulin

Linnapea

Asjaaj 

Nõunik linnasekretäri ülesannetes


